# UCI Women's WorldTour 2023

L'UCI Women's WorldTour 2023 fou la vuitena edició de la competició femenina de ciclisme de carretera més important a nivell mundial.
El calendari es compongué de 27 curses, essent-ne la primera la Santos Women's Tour, celebrada a Austràlia el 15 de gener, i la darrera el Tour de Guangxi, celebrat a la Xina el 17 d'octubre.
Demi Vollering (SD Worx) fou la vencedora de la classificació individual general gràcies a la seva victòria al Tour i al domini aclaparador de les clàssiques de primavera. En total, la neerlandesa va aconseguir set triomfs a la màxima categoria, a més de nombroses victòries d'etapa.
La seva compatriota Annemiek van Vleuten (Movistar) quedà subcampiona després d'imposar-se a la Vuelta, el Giro i el Tour d'Escandinàvia i la belga Lotte Kopecky (SD Worx), guanyadora de tres proves i diverses etapes, tancà el podi.
La neerlandesa Shirin van Anrooij (Lidl-Trek) va revalidar el triomf a la categoria sub-23 i l'SD Worx el de la classificació per equips, aconseguint el setè triomf en vuit temporades. Hi hagué 5 ciclistes que lideraren el circuit i setze que aconseguiren victòries.

## Equips

Per a la temporada 2023 els equips UCI Team Femení són 15, un més que la temporada anterior i el topall màxim d'equips que marca l'UCI. El nou equip fou el belga Fenix-Deceuninck.

## Competicions

Les principals novetats de la temporada foren: la incorporació de l'UAE Tour, l'Omloop Het Nieuwsblad, la Volta a Suïssa; el retorn a la llista de la Santos Women's Tour, la Cadel Evans Great Ocean Road Race, el Tour de Chongming Island i el Tour de Guangxi. La Vuelta patí un canvi de dates al maig i s'amplià a set etapes. Les dues curses de l'Open de Suède Vårgårda TTT quedaren suspeses per falta de pressupost.

## Puntuació

Totes les competicions donen punts per al rànquing UCI World Femení seguint el mateix barem, tot i que les curses per etapes (2.WWT) també atorguen punts addicionals a les 10 primeres classificades de cada etapa i a la ciclista que vesteix el mallot de la classificació general.

## Classificacions

Aquestes són les classificacions: Nota: veure Barems de puntuació

### Classificació per equips

Aquesta classificació es calcula sumant els punts de les corredores de cada equip o selecció en cada cursa. Els equips amb el mateix nombre de punts es classifiquen d'acord amb la seva corredora més ben classificada individualment.

### Classificació sub-23
## Evolució de les classificacions

| Cursa | Classificació individual | Classificació per equips | Classificació sub-23 |
| Santos Women's Tour | Grace Brown | FDJ-Suez | Henrietta Christie |
| Cadel Evans Great Ocean Road Race | Amanda Spratt | FDJ-Suez | Henrietta Christie |
| UAE Tour | Amanda Spratt | Trek-Segafredo | Henrietta Christie |
| Omloop Het Nieuwsblad | Amanda Spratt | Trek-Segafredo | Henrietta Christie |
| Strade Bianche | Amanda Spratt | SD Worx | Henrietta Christie |
| Tour de Drenthe | Lorena Wiebes | SD Worx | Maike van der Duin |
| Trofeu Alfredo Binda-Comune di Cittiglio | Lorena Wiebes | Trek-Segafredo | Maike van der Duin |
| Classic Bruges-De Panne | Lorena Wiebes | Trek-Segafredo | Maike van der Duin |
| Gant-Wevelgem | Lorena Wiebes | SD Worx | Maike van der Duin |
| Tour de Flandes | Lorena Wiebes | SD Worx | Maike van der Duin |
| Paris-Roubaix | Lotte Kopecky | SD Worx | Maike van der Duin |
| Amstel Gold Race | Lotte Kopecky | SD Worx | Maike van der Duin |
| Fletxa Valona | Lotte Kopecky | SD Worx | Shirin van Anrooij |
| Lieja-Bastogne-Lieja | Demi Vollering | SD Worx | Shirin van Anrooij |
| La Vuelta | Demi Vollering | SD Worx | Shirin van Anrooij |
| Itzulia | Demi Vollering | SD Worx | Shirin van Anrooij |
| Volta a Burgos | Demi Vollering | SD Worx | Shirin van Anrooij |
| RideLondon-Classique | Demi Vollering | SD Worx | Shirin van Anrooij |
| The Women's Tour | Demi Vollering | SD Worx | Shirin van Anrooij |
| Volta a Suïssa | Demi Vollering | SD Worx | Shirin van Anrooij |
| Giro d'Itàlia | Demi Vollering | SD Worx | Shirin van Anrooij |
| Tour de France | Demi Vollering | SD Worx | Shirin van Anrooij |
| Tour d'Escandinàvia | Demi Vollering | SD Worx | Shirin van Anrooij |
| Gran Premi de Plouay Bretagne | Demi Vollering | SD Worx | Shirin van Anrooij |
| Holland Ladies Tour | Demi Vollering | SD Worx | Shirin van Anrooij |
| Tour de Romandia | Demi Vollering | SD Worx | Shirin van Anrooij |
| Tour de Chongming Island | Demi Vollering | SD Worx | Shirin van Anrooij |
| Tour de Guangxi | Demi Vollering | SD Worx | Shirin van Anrooij |
| Final | Demi Vollering | SD Worx | Shirin van Anrooij |

## Referències

* ↑ «Road» (en anglès britànic). UCI. [Consulta: 30 desembre 2023].
* ↑ «Equipos UCI: Los inscritos 2023» (en castellà). Ciclo21, 16-01-2023. [Consulta: 28 gener 2023].
* ↑ «Women's WorldTour – The definitive guide for 2023» (en anglès). cyclingnews, 06-01-2023. [Consulta: 28 gener 2023].
* ↑ «Women's WorldTour shrinks as West Sweden Vårgårda races cancelled» (en anglès). cyclingnews, 25-01-2023. [Consulta: 28 gener 2023].
* ↑ Women's WorldTour Ranking - Results - Cycling - Road 2022

## Vegeu també

* Calendari femení de l'UCI 2023
* Campionats del món de ciclisme en ruta de 2023